Пераможцам турніру стаў Дзін Цзюньхуэй з Кітая, які перайграў на сваім шляху да тытула Марка Дэвіса ў уайлдкард раўндзе (5:2), Пітэра Эбдана (5:0), Сцюарта Бінэма (5:4), Марку Фу ў чвэрцьфінале (5:2), Кена Доэрці з Ірландыі ў паўфінальным матчы (6:0) і шатландца Стывена Хендры ў фінальным паядынку з лікам 9:5. Такім чынам, 18-гадовы кітаец выйграў свой першы тытул у кар'еры, стаўшы першым снукерыстам з Кітая, які выйграў рэйтынгавае спаборніцтва і першым азіятам за 10 гадоў, які выйграў рэйтынгавы турнір (пасля перамогі тайца Джэймса Уатаны на адкрытым чэмпіянаце Тайланда ў сакавіку 1995 года). Апроч таго, Дзін, якому споўнілася 18 гадоў падчас турніру, стаў самым маладым пераможцам рэйтынгавага спаборніцтва з 1993 года, калі Роні О'Саліван перамог на чэмпіянаце Вялікабрытаніі за тыдзень да свайго 18-годдзя. Кітайскі снукерыст, які знаходзіўся ў мэйн-туры, аднак атрымаў уайлдкард, які вызваліў яго ад праходжання кваліфікацыі, не атрымаў за перамогу рэйтынгавых ачкоў і прызавых грошай.